|  |  |  |
| --- | --- | --- |
|  |  | Rekomendacijų dėl meninio formalųjį švietimą papildančio ugdymo programų rengimo ir įgyvendinimo 2 priedas |

**PAGRINDINIO MUZIKINIO FORMALŲJĮ ŠVIETIMĄ PAPILDANČIO UGDYMO PROGRAMA**

**I SKYRIUS**

**BENDROSIOS NUOSTATOS**

1. Pagrindinio muzikinio formalųjį švietimą papildančio ugdymo programos (toliau – Programa) paskirtis – padėti mokykloms pasirengti mokyklos lygmens Programą ir užtikrinti formalųjį švietimą papildančio ugdymo kokybę.

2. Programą rekomenduojama rinktis mokiniams, baigusiems pradinio muzikinio formalųjį švietimą papildančio ugdymo programą.

3. Programos trukmė – 4 metai.

 4. Rekomenduojamas vidutinis mokinių skaičius grupėje – 10.

5. Programai įgyvendinti rekomenduojama mokymosi aplinka ir mokymosi priemonės:

5.1. mokinio pasirinktas muzikos instrumentas, fortepijonas arba pianinas, garso klausymosi įranga, metronomas, kompiuteris su interneto prieiga;

5.2. grupinių užsiėmimų patalpose – fortepijonas ar pianinas, lenta (interaktyvi lenta, vaizdo projektorius), garso klausymosi įranga;

5.3. pageidautina informacinių technologijų klasė su interneto prieiga, programine bei garso įrašymo ir transliavimo įranga.

**II SKYRIUS**

 **PROGRAMOS TIKSLAS, UŽDAVINIAI, STRUKTŪRA IR DERMĖ SU KITOMIS MUZIKINIO UGDYMO PROGRAMOMIS**

6. Programos tikslas – sistemiškai plėsti mokinių muzikos srities žinias, stiprinti muzikavimo gebėjimus ir įgūdžius ir suteikti bendrųjų ir dalykinių muzikinių kompetencijų.

7. Programos uždaviniai:

7.1. sudaryti mokiniams galimybę plėtoti jų poreikius bei meninius ir kūrybinius gebėjimus atitinkančias muzikinio ugdymo formas;

7.2. gilinti muzikos atlikimo įgūdžius ir gebėjimą naudotis muzikos kalbos priemonėmis;

7.3. tenkinti pažinimo ir individualios muzikinės raiškos poreikius, ugdyti muzikalumą.

8. Programos branduolį sudaro šie dalykai:

8.1. muzikavimas;

8.2. solfedžio;

8.3. muzikos istorija;

8.4. ansamblis arba antrasis muzikos instrumentas arba choras, kuriuos siūlo mokykla, atsižvelgdama į muzikavimo turinį.

9. Mokiniui privalomi yra keturi branduolio dalykai. Pasirenkamuosius dalykus (pvz., kompiuterinis muzikos raštingumas, improvizacija, orkestras ir kt.) siūlo mokykla.

10. Siekiant užtikrinti Programos dermę su kitomis muzikos krypties ugdymo programomis, programos trukmė, dalyvių amžius, rengimo principai ir uždaviniai, struktūra, mokymosi formos, muzikos instrumentų sąrašas, branduolio dalykų uždaviniai, veiklos sritys, mokinių pasiekimai siejami su specializuoto ugdymo krypties (pradinio, pagrindinio, vidurinio ugdymo kartu su muzikos ugdymu) programa, profesinės linkmės muzikinio ugdymo moduliu, pagrindinio ugdymo muzikos dalyko programa;

Programą baigusiems mokiniams rekomenduojama tęsti muzikinį ugdymą, renkantis profesinės linkmės muzikinio ugdymo modulį, specializuoto ugdymo krypties muzikos programą (pagrindinio ir vidurinio ugdymo kartu su muzikos ugdymu programą) ar muzikinio neformaliojo vaikų švietimo programą.

 **III SKYRIUS**

**MUZIKAVIMAS**

11. Muzikavimo paskirtis – tobulinti mokinio pasirinkto vokalinio arba instrumentinio muzikavimo įgūdžius.

12. Muzikavimo tikslas – puoselėjant individualumą ir prigimtines galias, padėti mokiniams įgyti vokalinio arba instrumentinio muzikavimo žinių ir įgūdžių, kurių reikia kūrybiškumui atsiskleisti.

13. Muzikavimo uždaviniai:

13.1. gilinti muzikinius gebėjimus ir kūrybiškumą;

13.2. tobulinti instrumento arba balso valdymo įgūdžius;

13.3. tobulinti instrumento arba balso valdymo įgūdžius, muzikinės kalbos vartojimą;

13.4. skatinti emocinius, kūrybinius išgyvenimus ir aktyvų dalyvavimą muzikinėje veikloje.

14. Muzikavimo veiklos sritys:

14.1. muzikavimo technikos įvaldymas;

14.2. muzikos kūrinių interpretavimas;

14.3. muzikinė atlikėjo raiška socialinėje kultūrinėje aplinkoje.

15. Muzikavimo mokymo trukmė – 4 metai.

16. Siūloma muzikavimo mokytis dainuojant (solinis ar chorinis dainavimas) arba vienu iš šių muzikos instrumentų:

16.1. fortepijonu;

16.2. styginiu instrumentu: smuiku, violončele, gitara, arfa, altu, kontrabosu;

16.3. akordeonu;

16.4. liaudies instrumentu: kanklėmis, birbyne, lumzdeliu ir kt.;

16.5. mediniu pučiamuoju instrumentu – klarnetu, fleita, obojumi, saksofonu ir kt.;

16.6. variniu pučiamuoju instrumentu – trimitu, valtorna, baritonu, tenoru, tūba, eufonija ir kt.;

16.7. mušamuoju instrumentu;

16.8. elektroniniu instrumentu.

17. Muzikavimo mokymas:

17.1. muzikavimo pamokos vyksta mokantis individualiai, rekomenduojama skirti 2 valandas per savaitę;

17.2. muzikavimas, pasirinkus chorinį dainavimą, vyksta grupinio mokymosi forma. Dalyko mokymui grupėje rekomenduojama skirti po 2 valandas per savaitę; ir 2 valandas per savaitę skirti jungtiniam jaunių chorui;

17.3. rekomenduojama chorinio dainavimo mokykloje muzikavimui grupėje skirti po 3 valandas per savaitę ir 2 valandas per savaitę skirti jungtiniam arba (esant didesniam dainininkų skaičiui, pvz., 35 ir daugiau) atskiros klasės jaunių chorui.

17.4. rekomenduojama 0,5 valandos per savaitę koncertmeisteriui (išskyrus muzikavimą fortepijonu ir akordeonu).

18. Mokinių pasiekimai:

|  |
| --- |
| 1. 1. Veiklos sritis - muzikavimo technikos įvaldymas
 |
| Nuostata – tobulinti muzikos kūrinių atlikimo gebėjimus  |
| Esminis gebėjimas – tobulinti atlikimo techniką, atliekant vis sudėtingesnį repertuarą |
| Gebėjimai | Žinios ir supratimas |
| 1.1. Atlikti sudėtingesnius muzikinius kūrinius | 1.1.1. Tikslingai vartoti ir paaiškinti muzikos kalbos priemones;1.1.2. naudoti teisingą aplikatūrą, alteraciją, galėti paaiškinti nuorodas;1.1.3. įvardyti kūrinio formos elementus. |
| 1.2. Tobulinti garso išgavimo įgūdžius | 1.2.1. Naudoti ir gebėti paaiškinti garso išgavimo būdus;1.2.2. naudoti ir gebėti paaiškinti muzikos instrumento ar balso galimybes formuojant kokybišką garsą. |
| 1. Veiklos sritis - muzikos kūrinių interpretavimas
 |
| Nuostata – suprasti ir išraiškingai atlikti sudėtingesnį muzikinį tekstą |
| Esminis gebėjimas – atliekant kūrinį taikyti muzikos kūrinių atskleidimo išraiškos priemones  |
| Gebėjimai | Žinios ir supratimas |
| 2.1. Išraiškingai atlikti skirtingų žanrų kūrinius. | 2.1.1. Atpažinti ir nustatyti kūrinių žanrą, tinkamai jį interpretuoti;2.1.2. apibūdinti atliekamo kūrinio formą;2.1.3. stengtis kuo tiksliau atlikti kūrinio faktūros reikalavimus (ritmas, garsas, štrichai);2.1.4. apibūdinti ir perteikti atliekamų kūrinių emocijas2.1.5. demonstruoti kūrybiškumą, savarankišką mąstymą, sprendžiant kylančius meninius uždavinius. |
| 2.2. Lavinti skaitymo iš lapo įgūdžius. | 2.2.1. Savarankiškai analizuoti ir atlikti nežinomą muzikinį tekstą. |
| 2.3. Improvizuoti ir kurti muzikines kompozicijas. | 2.3.1. Žinoti improvizavimo ir komponavimo principus;2.3.2. išskirti muzikos kūrimo priemones ir būdus;2.3.3. pristatyti savo kūrybinę idėją ir jai įgyvendinti pasirinktas muzikos išraiškos priemones;2.3.4. gebėti užrašyti ir viešai atlikti savo kūrinį. |
| 1. 3. Veiklos sritis - muzikinė atlikėjo raiška socialinėje kultūrinėje aplinkoje
 |
| Nuostata – dalyvauti koncertinėje veikloje |
| Esminis gebėjimas – viešai atlikti muzikinius kūrinius klausytojams |
| Gebėjimai | Žinios ir supratimas |
| 3.1. Dalyvauti mokyklos koncertuose ir kituose kultūriniuose muzikiniuose renginiuose, festivaliuose, konkursuose ir kt. | 3.1.1. Atlikti pasirinktą ar numatytą programą mokyklos ar miesto (rajono) renginiuose;3.1.2. tinkamai elgtis scenoje3.1.3. žinoti konkursų, festivalių paskirtį, reikalavimus ir juos vykdyti. |
| 3.2. Vertinti savo ir kitų pasirodymus. | 3.2.1. Sugebėti apibūdinti ir vertinti savo ar draugų atlikimą (išskiriant privalumus ir trūkumus);3.2.2. žinoti, stebėti ir vertinti aplinkoje vykstančius muzikinius reiškinius. |

19. Rekomenduojama muzikavimo turinio apimtis:

19.1. muzikos kūrinių atlikimo įgūdžių tobulinimas: pagrindiniai garso išgavimo būdai, kvėpavimas, intonavimas, ritminis tikslumas;

19.2. muzikos kūrinių interpretavimas: sudėtingesnių muzikos kūrinių formų sintaksinių elementų, nuotaikos, dinaminio plano apibūdinimas ir atlikimas, skaitymo iš lapo įgūdžių lavinimas, improvizacinių gebėjimų ugdymas;

19.3. muzikos atlikėjo raiška socialinėje kultūrinėje aplinkoje: kūrinių viešas atlikimas ir įsivertinimas, kitų atlikėjų vertinimas, sceninės patirties kaupimas;

19.4. rekomenduojamas kūrinių skaičius per mokymosi metus:

|  |  |  |
| --- | --- | --- |
| Muzikos instrumentas | Mokymosi metai | Kūrinių skaičius per mokymosi metus |
| Stambios formos kūriniai  |  Polifoniniai kūriniai | Pjesės, dainos | Etiudai, vokalizai |
| Fortepijonas | 1–3 |  2–4 | 2–4 | 2–4 | 2–4 |
| 4 | 1–2 | 1–2 | 2–4 | 1–2 |
| Styginiai instrumentai | 1–3 | 2–4 | – | 4–6 | 4–6 |
| 4 | 1–2 | – | 4–6 | 4–6 |
| Liaudies instrumentai | 1–3 | 2–3 | – | 4–6 | 4–6 |
| 4 | 1–3 | – | 4–6 | 4–6 |
| Pučiamieji instrumentai | 1–3 | 2–3 | – | 4–6 | 4–6 |
| 4 | 1–2 | – | 4–6 | 4–6 |
| Akordeonas | 1–3 | 2–3 | 2–3 | 2–4 | 4–6 |
| 4 | 1–2 | 1–2 | 2–3 | 2–4 |
| Solinis dainavimas | 1–4 | – | 0–2 | 2–4 | 2–6 |
| Chorinis dainavimas | 1–4 | 0–2 | 0–3 | 2–6 | 1–4 |

**IV SKYRIUS**

 **SOLFEDŽIO**

20. Solfedžio paskirtis – sudaryti palankias sąlygas sistemiškai plėtoti mokinio prigimtinius bendruosius muzikinius gebėjimus, suteikti bendrųjų ir muzikinių kompetencijų.

21. Solfedžio tikslas – plėtoti bendruosius muzikinius gebėjimus: ritmo, dermės, intonavimo pojūtį, klausą, muzikinę atmintį.

22. Solfedžio uždaviniai:

22.1. tobulinti intonavimo įgūdžius, derminį pojūtį;

22.2. toliau lavinti metro bei ritmo pojūtį ir suvokimą;

22.3. turtinti muzikos sąvokų žodyną, žinoti ženklų ir simbolių reikšmes ir gebėti juos pritaikyti, užrašant muzikinį tekstą ar savo sukurtą muzikos melodiją.

23. Solfedžio veiklos sritys:

23.1. intonavimas;

23.2. ritmavimas;

23.3. muzikos tekstų klausymasis, atpažinimas ir užrašymas.

24. Solfedžio mokymo trukmė – 4 metai.

25. Solfedžio mokymas:

25.1. mokomasi grupėje;

25.2. rekomenduojama skirti 2 valandas per savaitę;

25.3. pamokose naudojamos informacinės kompiuterinės technologijos.

26. Mokinių pasiekimai:

|  |
| --- |
| 1. Veiklos sritis - intonavimas |
| Nuostata – siekti tikslumo, intonuojant atliekamą muziką |
| Esminis gebėjimas – tiksliai intonuoti melodijas mažoro, minoro ir kitose diatoninėse dermėse  |
| Gebėjimai | Žinios ir supratimas |
| 1.1. Intonuoti intervalus bei akordus mažoro ir minoro dermėse ir nuo garso. | 1.1.1. Sudaryti intervalus ir akordus dermėse, žinoti jų ypatumus;1.1.2. žinoti intervalų ir akordų sandarą;1.1.3. žinoti raidinių akordų pavadinimų sudarymo principus. |
| 1.2. Tiksliai solfedžiuoti vienbalses ir dvibalses melodijas įvairiose dermėse. | 1.2.1. Žinoti dermių ypatumus ir skirtumus;1.2.2. išlaikyti tempą. |
| 1.3. Atliekant dvibalses melodijas, girdėti kitą balsą. | 1.3.1. Žinoti polifoninės ir homofoninės muzikos atlikimo ypatumus |
| 1. 2. Veiklos sritis - ritmavimas
 |
| Nuostata – siekti ritmavimo tikslumo |
| Esminis gebėjimas – atpažinti ir atlikti ritminius darinius sudėtiniuose, kintamuosiuose ir mišriuose metruose |
| Gebėjimai | Žinios ir supratimas |
| 2.1. Tiksliai atlikti ritminius darinius sudėtiniuose, kintamuosiuose ir mišriuose metruose. | 2.1.1. Nustatyti ir išvardyti panaudotus metrus;2.1.2. išlaikyti tempą2.1.3. žinoti pagrindines dirigavimo schemas. |
| 2.2. Sukurti ir atlikti ritmo darinius sudėtiniuose ir kintamuosiuose metruose. | 2.2.1. Užrašyti sukurtus ritminius darinius, naudojant žinomus muzikinius ženklus.2.2.2. Paaiškinti metroritminius elementus ir natų grupavimo principus. |
| 3. Veiklos sritis - muzikos teksto klausymasis, atpažinimas ir užrašymas |
| Nuostata – pritaikyti teorines muzikos žinias  |
| Esminis gebėjimas – klausa atpažinti, apibūdinti ir užrašyti skambantį muzikinį tekstą |
| Gebėjimai | Žinios ir supratimas |
| 3.1. Klausa atpažinti ir užrašyti klausomų muzikos tekstų savybes. | 3.1.1. Nusakyti muzikos teksto metrą, tonaciją, dermę;3.1.2. atpažinti, įvardyti ir užrašyti intervalus, akordus, harmoninius junginius |
| 3.2. Atpažinti ir užrašyti girdėtą arba sukurtą melodiją. | 3.2.1. Naudotis muzikos užrašymo ženklais ir gebėti paaiškinti jų reikšmes;3.2.2. skirti dermės laipsnius ir apibūdinti melodinę liniją. |

27. Rekomenduojama turinio apimtis:

27.1. intonavimas ir solfedžiavimas:

27.1.1. vienbalsių ir dvibalsių homofoninių arba polifoninių melodijų ir dainų solfedžiavimas;

27.1.2. trijų rūšių mažorinių ir minorinių gamų dainavimas, dermių laipsnių intonavimas;

27.1.3. natų skaitymas ir transponavimas smuiko ir boso raktuose;

27.1.4. harmoninių ir melodinių intervalų dainavimas dermėje ir nuo garso;

27.1.5. T, S, D, D7 akordų ir jų apvertimų, VII7, VII7 o. II7, padidintų ir sumažintų kvintakordų sudarymas ir dainavimas dermėje;

27.2. ritmavimas:

27.2.1. sudėtingesnių ritminių darinių atpažinimas, atlikimas ir dirigavimas;

27.2.2. paprasti, sudėtiniai, mišrūs ir kintamieji metrai;

27.3. muzikos tekstų atpažinimas ir užrašymas:

27.3.1. mažoras ir minoras (natūralus, harmoninis, melodinis), intervalai, akordų užrašymo būdai, pagrindinės funkcijos, T, S, D, D7 akordai ir jų apvertimai, padidinti ir sumažinti kvintakordai, vienbalsiai, dvibalsiai ritminiai ar melodiniai sakinio ar periodo trukmės diktantai;

27.3.2. melodinių ir ritminių frazių kūrimas ir užrašymas, panaudojant įprastus būdus bei informacines kompiuterines technologijas.

**V SKYRIUS**

**MUZIKOS ISTORIJA**

28. Muzikos istorijos paskirtis – suteikti bendrųjų ir muzikinių kompetencijų.

29. Muzikos istorijos tikslas – pažinti muzikinės kultūros ištakas ir raidą, stilistines ypatybes, žanrus, muzikos ir kitų menų sąveiką, kultūros epochas.

30. Muzikos istorijos uždaviniai:

30.1. formuoti muzikos kūrinių klausymo, apibūdinimo ir vertinimo gebėjimus;

30.2. supažindinti su lietuvių muzikinės kultūros ištakomis ir raida;

30.3. supažindinti su Vakarų Europos muzikos stilistinėmis epochomis, žymiausiais kompozitoriais ir jų kūriniais;

30.4. supažindinti su kitų pasaulio šalių muzikine kultūra;

30.5. įgytas žinias pritaikyti muzikiniuose ir kultūriniuose renginiuose, projektuose.

31. Muzikos istorijos veiklos sritys:

31.1. muzikos kūrinių klausymasis ir apibūdinimas;

31.2. muzikos kultūrinio ir meninio konteksto supratimas ir vertinimas.

32. Muzikos istorijos mokymas:

32.1. mokymosi trukmė - 4 metai;

32.2. mokomasi grupėje

32.3. rekomenduojama skirti 1 valandą per savaitę.

32.4. lavinama muzikinė atmintis, muzikinė klausa, turtinamas muzikos kalbos žodynas;

32.5. pamokose naudojamos informacinės technologijos.

33. Mokinių pasiekimai:

|  |
| --- |
| 1. Veiklos sritis - muzikos kūrinių klausymasis ir apibūdinimas  |
| Nuostata – suprasti ir domėtis muzikinės kultūros ištakomis, raida ir tradicijomis  |
| Esminis gebėjimas – remiantis sukaupta muzikos istorijos ir kitų mokomųjų dalykų patirtimi atpažinti vokalinius ir instrumentinius tembrus, muzikos kūrinius, juos apibūdinti  |
| Gebėjimai | Žinios ir supratimas |
| 1.1. Įsiminti ir atpažinti muzikos kūrinius.  | 1.1.1. Nustatyti, kuriai stilistinei epochai priskirtinas klausomas muzikos kūrinys;1.1.2. atpažinti klausomų muzikos kūrinių vokalinius ir instrumentinius tembrus, ansamblių ir orkestrų sudėtis |
| 1.2. Apibūdinti klausomus muzikos kūrinius. | 1.2.1. Tikslingai ir taisyklingai vartoti specifinius terminus ir apibūdinimus;1.2.2. žinoti nurodytos epochos vokalinės ir instrumentinės muzikos žanrus bei formas;1.2.3. paaiškinti įvairių solinių, kamerinių ir orkestrinių kūrinių skirtumus. |
| 1.3. Atpažinti ir apibūdinti instrumentinės muzikos kūrinio formą. | 1.3.1. Paaiškinti muzikos formų struktūrinius elementus;1.3.2. nurodyti periodo, variacijų, rondo, sonatos ir fugos ir kitų muzikos formų savybes. |
| 2. Veiklos sritis - muzikos kultūrinio ir meninio konteksto supratimas ir vertinimas |
| Nuostata – domėtis savo aplinkos muzikiniais ir kultūriniais reiškiniais, lankytis koncertuose, kituose muzikiniuose ir kultūriniuose renginiuose |
| Esminis gebėjimas – apibūdinti muzikos kontekstą, stebėti ir vertinti savo aplinkos muzikinius reiškinius, aktyviai juose dalyvauti |
| Gebėjimai | Žinios ir supratimas |
| 2.1. Dalyvauti ir vertinti koncertus ir kitus muzikinius, kultūrinius renginius ir reiškinius. | 2.1.1. Apibūdinti išgirstų muzikos kūrinių kultūrinį ir meninį kontekstą;2.1.2. nurodyti Lietuvos ir pasaulio žymiausius vokalinės ir instrumentinės muzikos solistus, kamerinius ansamblius, orkestrus, chorus, dirigentus, koncertines sales. |
| 2.2. Aktyviai dalyvauti kultūrinėje veikloje, meniniuose projektuose. | 2.2.1. Apibūdinti meninės veiklos formas ir jų reikšmę savo aplinkos socialiniam kultūriniam gyvenimui;2.2.2. parengti ir pristatyti kūrybinius projektus (pvz., rašinius apie išklausytus koncertus, pristatymus, interviu su atlikėjais ir pan.). |

34. Rekomenduojama muzikos istorijos turinio apimtis:

34.1. lietuvių, Vakarų Europos ir kitų pasaulio šalių muzikos kūrinių klausymasis ir apibūdinimas;

34.2. lietuvių, Vakarų Europos ir kitų pasaulio šalių muzikos kultūrinio ir meninio konteksto supratimas ir vertinimas.

**VI SKYRIUS**

**ANSAMBLIS**

35. Ansamblio paskirtis – ugdyti bendruosius muzikavimo gebėjimus, suteikti ir tobulinti ansamblinio muzikavimo patirtį.

36. Ansamblio tikslas – puoselėjant individualumą ir prigimtines galias, padėti mokiniams įgyti vokalinio arba instrumentinio muzikavimo ansamblinio muzikavimo žinių ir įgūdžių, kurių reikia atsiskleisti kūrybiškumui ir artistiškumui.

37. Ansamblio uždaviniai:

37.1. pažinti ansamblinių kūrinių repertuarą, ugdyti ansamblinio muzikavimo įgūdžius;

37.2. ugdyti mokinių artistiškumą, kaupti sceninės kultūros patirtį;

37.3. skatinti mokinius kūrybiškai pritaikyti muzikavimo pamokose įgytas žinias ir gebėjimus;

37.4. sudaryti galimybes mokinių iniciatyvai ir aktyvumui, pasirenkant ansamblio sudėtį ir repertuarą.

38. Ansamblio veiklos sritys:

38.1. ansambliškumo ugdymas;

38.2. kūrinių interpretavimas ansamblyje;

38.3. atlikėjo raiška socialinėje kultūrinėje aplinkoje.

39. Ansambliai gali būti:

39.1. tradicinės sudėties (sudaryti iš tos pačios rūšies instrumentų arba balsų):

39.1.1. vokaliniai ansambliai (2, 3, 4, 6, 8, 12 mokinių);

39.1.2. kameriniai ansambliai (fortepijonas ir kiti styginiai arba pučiamieji instrumentai (smuikas, violončelė, triūba ir kt.)) (2, 3, 4, 6 mokiniai);

39.1.3. styginių instrumentų ansambliai (smuikininkų, gitaristų ir kt.);

39.1.4. pučiamųjų instrumentų ansambliai;

39.1.5. liaudies instrumentų ansambliai (kanklininkų, birbynininkų);

39.1.6. akordeonininkų ansamblis;

39.1.7. mušamųjų instrumentų ansamblis;

39.2. netradicinės sudėties ansambliai (sudaryti iš skirtingų rūšių instrumentų arba balsų).

40. Ansamblio mokymas:

40.1. mokymosi trukmė – nuo 1 iki 4 metų.

40.2. rekomenduojama mokytis 2 valandas per savaitę;

40.3. tobulinami skaitymo iš lapo gebėjimai, ugdomas poreikis savarankiškam individualiam darbui, repetavimui grupėje, bendravimui ir bendradarbiavimui;

40.4. žadinama mokinio kūrybinė iniciatyva ir vaizduotė, plečiamas muzikinis akiratis;

40.5. atliekant kūrinius, daugiausia dėmesio skiriama teksto skaitymo įgūdžiams, ritminės pulsacijos, intonavimo tikslumo lavinimui ir kūrinių interpretavimui ansamblyje;

40.6. rekomenduojama numatyti koncertmeisterio valandos.

41. Mokinių pasiekimai:

|  |
| --- |
| 1. Veiklos sritis - ansambliškumo ugdymas |
| Nuostata – įgyti muzikavimo ansamblyje patirties |
| Esminis gebėjimas – sukurti bendrą meninį rezultatą ansamblyje kartu su kitais atlikėjais |
| Gebėjimai | Žinios ir supratimas |
| * 1. Perteikti muzikos kūrinio nuotaiką.
 | * + 1. Apibūdinti kūrinio charakterį, dinamiką
 |
| * 1. Stilingai atlikti muzikos kūrinį.
 | 1.2.1. Apibūdinti kūrinio tematiką, stiliaus ir žanro ypatumus |
| 1.3. Derinti savo veiksmus su kitų ansamblio dalyvių veiksmais. | 1.3.1. Apibūdinti ir aptarti savo ir kitų atlikėjų interpretaciją. |
| 2. Veiklos sritis - kūrinių ansamblinis interpretavimas |
| Nuostata – tobulinti muzikinio bendradarbiavimo gebėjimą |
| Esminis gebėjimas – išraiškingai interpretuoti ansamblinės muzikos kūrinius |
| Gebėjimai | Žinios ir supratimas |
| 2.1. Atlikti savo partiją ansamblyje. | 2.1.1. Nusakyti kūrinio metrą, tempą;2.1.2. paaiškinti atlikimo štrichus. |
| 2.2. Raiškiai perteikti kūrinių emocijas. | 2.2.1. Žinoti muzikos kalbos elementus |
| 2.3. Klausytis ir kontroliuoti savo ir kitų atlikimą. | 2.3.1. Girdėti kitų ansamblio dalyvių balsus ar instrumentus |
| 3. Veiklos sritis -atlikėjo raiška socialinėje kultūrinėje aplinkoje |
| Nuostata – dalyvauti koncertuose (pasirodymuose) scenoje |
| Esminis gebėjimas – atlikti parengtą ansamblio programą koncerte |
| Gebėjimai | Žinios ir supratimas |
| 3.1. Scenoje atlikti ansamblio koncertinę programą. | 3.1.1. Tinkamai elgtis scenoje;3.1.2. kokybiškai atlikti savo partiją. |
| 3.2. Dalyvauti muzikiniuose renginiuose. | 3.2.1. Gebėti pristatyti ansamblio koncertinę veiklą |

42. Rekomenduojama ansamblio turinio apimtis:

42.1. ansamblio pojūčio lavinimas – sceninės patirties pradmenys, gebėjimas girdėti ir vertinti save ir kitus ansamblio dalyvius;

42.2. muzikos kūrinių interpretavimas – nesudėtingų muzikos kūrinių formų pagrindinių sintaksinių elementų, nuotaikos, dinaminio plano apibūdinimas ir atlikimas;

42.3. muzikos atlikėjo raiška socialinėje kultūrinėje aplinkoje – kūrinių viešas atlikimas ir įsivertinimas, sceninės patirties pradmenys;

42.4. rekomenduojamas kūrinių skaičius per mokymosi metus – 4–6 kūriniai.

**VII SKYRIUS**

**ANTRASIS MUZIKOS INSTRUMENTAS**

43. Antrojo muzikos instrumento paskirtis – ugdyti bendruosius muzikavimo gebėjimus ir suteikti antrojo muzikos instrumento muzikavimo patirtį.

44. Antrojo muzikos instrumento tikslas – puoselėjant individualumą ir prigimtines galias, padėti mokiniams įgyti antrojo muzikos instrumento muzikavimo žinių ir įgūdžių.

45. Antrojo muzikos instrumento uždaviniai:

45.1. sudaryti galimybes muzikavimą styginiais, liaudies, pučiamaisiais, mušamaisiais instrumentais ar dainavimą pasirinkusiems mokiniams pažinti klavišinius (kitus) instrumentus;

45.2. ugdyti ir tobulinti grojimo antruoju muzikos instrumentu įgūdžius ir atskleisti jo pritaikymo galimybes;

45.3. skatinti mokinių iniciatyvą ir kūrybiškumą.

46. Antrojo muzikos instrumento veiklos sritys:

46.1. grojimo antruoju muzikos instrumentu įgūdžių formavimas;

46.2. muzikos kūrinių interpretavimas;

46.3. muzikinė raiška socialinėje kultūrinėje aplinkoje.

47. Antrojo muzikos instrumento mokymas:

47.1. mokymosi trukmė – nuo 1 iki 4 metų.

47.2. pagrindiniu antruoju muzikos instrumentu rekomenduojamas fortepijonas; atsižvelgiant į mokyklos tradicijas ir turimas mokymo priemones, mokykla gali siūlyti ir kitą instrumentą;

47.3. mokiniams, muzikavimo dalyke pasirinkusiems chorinį dainavimą, antrasis muzikos instrumentas (fortepijonas) yra privalomas;

47.4. rekomenduojama mokytis 1 valandą per savaitę individualiai.

48. Mokinių pasiekimai:

|  |
| --- |
| 1. Veiklos sritis - grojimo antruoju muzikos instrumentu įgūdžių formavimas  |
| Nuostata – įgyti muzikavimo antruoju muzikos instrumentu patirties |
| Esminis gebėjimas – atlikti nesudėtingą muzikinį kūrinį antruoju instrumentu |
| Gebėjimai | Žinios ir supratimas |
| 1.1. Įgyti grojimo antruoju muzikos instrumentu įgūdžių. | 1.1.1. Nusakyti kūrinio metrą, tempą;1.1.2. pažinti atlikimo štrichus;1.1.3. suvokti kūrinio tematiką. |
| 1.2. Perteikti kūrinio nuotaiką. | 1.2.1. Apibūdinti kūrinio tematiką, emocinę būseną  |
| 2. Veiklos sritis - muzikos kūrinių interpretavimas |
| Nuostata – siekti pajausti kūrinio keliamas menines emocijas |
| Esminis gebėjimas – išraiškingai interpretuoti nesudėtingos faktūros muzikos kūrinius  |
| Gebėjimai | Žinios ir supratimas |
| 2.1. Žinoti muzikos kalbos elementus. | 2.1.1. Apibūdinti kūrinio stilių, tematiką, turinį |
| 2.2. Raiškiai perteikti kūrinių emocijas. | 2.2.1. Pažinti ir nusakyti dinaminius ženklus;2.2.2. apibūdinti ir aptarti savo atliekamo kūrinio interpretaciją. |
| 3. Veiklos sritis - muzikinė raiška socialinėje kultūrinėje aplinkoje |
| Nuostata – dalyvauti koncertuose, pasirodymuose scenoje |
| Esminis gebėjimas – koncerte pasirinktu instrumentu atlikti programą  |
| Gebėjimai | Žinios ir supratimas |
| 3.1. Kultūringai elgtis scenoje. | 3.1.1. Suvokti atlikėjo sceninio elgesio taisykles |
| 3.2. Dalyvauti mokyklos muzikiniuose renginiuose. | 3.2.1. Koncertuoti mokykloje, mieste |
| 3.3. Pritaikyti grojimo antruoju instrumentu įgūdžius kitose srityse. | 3.3.1. Nurodyti, kurioms pamokoms pasiruošti padeda grojimas antruoju instrumentu |

49. Rekomenduojama antrojo muzikos instrumento turinio apimtis:

49.1. muzikos kūrinių atlikimo technikos lavinimo pratybos – instrumento ir pagrindinių garso išgavimo būdų pažinimas, taisyklinga laikysena, judesių koordinavimas, kvėpavimas, intonavimas, ritminis tikslumas;

49.2. muzikos kūrinių interpretavimas – nesudėtingų muzikos kūrinių formų pagrindinių sintaksinių elementų, nuotaikos, dinaminio plano apibūdinimas ir atlikimas;

49.3. muzikos atlikėjo raiška socialinėje kultūrinėje aplinkoje – kūrinių viešas atlikimas ir įsivertinimas, sceninės patirties pradmenys;

49.4. rekomenduojamas kūrinių skaičius per mokymosi metus – 4–6 skirtingo charakterio kūriniai.

**VIII SKYRIUS**

**CHORO DALYKO NUOSTATOS**

50. Choro paskirtis – ugdyti bendruosius muzikavimo gebėjimus ir užtikrinti visapusišką muzikinį ugdymą bei suteikti vokalinio muzikavimo patirtį.

51. Choro tikslas – tobulinti vokalinius gebėjimus ir padėti mokiniams įgyti chorinio dainavimo žinių ir įgūdžių.

52. Choro uždaviniai:

52.1. sudaryti galimybes instrumentinį muzikavimą pasirinkusiems mokiniams lavinti vokalinio muzikavimo gebėjimus;

52.2. pažinti chorinių kūrinių repertuarą ir formuoti chorinio dainavimo įgūdžius;

52.3. ugdyti artistiškumą ir ansamblio pojūtį, kaupti sceninės kultūros patirtį;

52.4. skatinti kūrybiškai pritaikyti kitų dalykų pamokose įgytas žinias ir gebėjimus.

53. Choro veiklos sritys:

53.1. chorinio dainavimo technikos lavinimas;

53.2. chorinių kūrinių interpretavimas;

53.3. atlikėjo raiška socialinėje kultūrinėje aplinkoje.

54. Choro mokymasis:

50.1. Choro mokymosi trukmė – nuo 1 iki 4 metų.

50.2. rekomenduojama mokytis 1 kartą per savaitę;

50.3. pamokos vyksta grupėje;

50.4. rekomenduojama skirti koncertmeisterio valandos;

50.5. parenkant repertuarą, rekomenduojama atsižvelgti į mokinių amžiaus tarpsnio ir balso ypatumus;

50.6. plėtojami sceninės kultūros, meninio interpretavimo, kūrybiškumo įgūdžiai, aktyviai dalyvaujant muzikinėje veikloje.

51. Mokinių pasiekimai:

|  |
| --- |
| 1. Veiklos sritis - chorinio dainavimo technikos lavinimas  |
| Nuostata – įgyti vokalinio muzikavimo patirties |
| Esminis gebėjimas – atlikti jaunių choro repertuaro kūrinius |
| Gebėjimai | Žinios ir supratimas |
| 1.1. Formuoti taisyklingą kvėpavimą ir tobulinti vokalinius įgūdžius. | 1.1.1. Pademonstruoti taisyklingo kvėpavimo ir garso formavimo ypatumus ir garso išgavimo būdus |
| 1.2. Dainuojant taisyklingai atlikti muzikos kalbos elementus. | 1.2.1. Pažinti ir nusakyti muzikos kalbos elementus ir išraiškos priemones |
| 1. Veiklos sritis - chorinių kūrinių interpretavimas
 |
| Nuostata – atskleisti chorinio kūrinio interpretacinį sumanymą |
| Esminis gebėjimas – išraiškingai interpretuoti jaunių choro repertuaro kūrinius  |
| Gebėjimai | Žinios ir supratimas |
| 2.1. Stilingai atlikti chorinės muzikos kūrinį. | 2.1.1. Apibūdinti kūrinio tematiką, stiliaus ir žanro ypatumus |
| 2.2. Perteikti muzikos kūrinio charakterį. | 2.2.1. Apibūdinti kūrinio nuotaiką, dinamiką |
| 3. Veiklos sritis - atlikėjo raiška socialinėje kultūrinėje aplinkoje |
| Nuostata – dalyvauti koncertinėje veikloje |
| Esminis gebėjimas – parengti koncertinę programą |
| Gebėjimai | Žinios ir supratimas |
| 3.1. Kultūringai elgtis scenoje. | 3.1.1. Suvokti atlikėjo sceninio elgesio taisykles |
| 3.2. Dalyvauti mokyklos muzikiniuose renginiuose. | 3.2.1. Koncertuoti mokykloje, mieste;3.2.2. žinoti sceninės kultūros reikalavimus. |
| 3.3. Pritaikyti dainavimo įgūdžius kitose srityse. | 3.3.1. Nurodyti, kurioms pamokoms pasiruošti padeda dainavimas |

52. Rekomenduojama choro turinio apimtis:

52.1. chorinio dainavimo įgūdžių formavimas – dainavimo technikos lavinimo pratybos;

52.2. chorinių kūrinių interpretavimas – nesudėtingų chorinių kūrinių formų pagrindinių sintaksinių elementų, nuotaikos, dinaminio plano apibūdinimas ir atlikimas;

52.3. muzikos atlikėjo raiška socialinėje kultūrinėje aplinkoje – chorinių kūrinių viešas atlikimas ir įsivertinimas, sceninės patirties pradmenys;

52.4. rekomenduojamas kūrinių skaičius per mokymosi metus yra 4-8 skirtingo charakterio kūriniai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_